Mike Speight

Mike Speight (født 1. november 1951 i Upton, England) er en engelsk fotballtrener og tidligere -spiller som siden 1985 har vært bosatt i Norge.

Karriere 
Speight fikk som 14-åring en ungdomskontrakt med Sheffield United, som da han fylte 16 ble oppgradert til en lærlingekontrakt. Som lærling fikk han Tony Currie, Alan Woodward og Len Badger som mentorer, og som 18-åring var han blitt kaptein på juniorlaget, spilte på B-laget og trente med A-laget. 

I perioden 1966 til 1979 spilte Speight om lag 600 kamper for Sheffield United, hvorav 199 i øverste divisjon, og i perioden fra 1974 var han lagkaptein. Rundt 1980 gikk Mike til Blackburn Rovers, og videre utover 80-tallet spilte han også for Grimsby Town og Chester City.

Som 34-åring i 1985 ble Speight hentet over til Norge og Flekkefjord Fotballklubb som spillende trener. Han gikk derfra videre til Vidar FK, Sunndalsøra og Moss FK, alle stedene som spillende trener. I 1995 ble han for første gang kun trener, nå i Mo/Bossmo, en samarbeidsklubb mellom Mo IL og Bossmo & Ytteren IL i Mo i Rana. Etter dette hadde han trenerjobber ved Norges Toppidrettsgymnas, Drøbak/Frogn og så et år i Mjøndalen som spillerutvikler samt to og et halvt års opphold i Sogndal. 

Speight hadde så engasjementer som talentspeider for blant andre Bolton Wanderers og Celtic, og som kretslagstrener, mens han tok Norges Fotballforbunds trenerutdanninger. I 2005 ble han hovedtrener i SAFK/Fagernes (nå Valdres FK  ), før han i 2006 var tilbake i Moss som sportssjef for Sprint/Jeløy. I 2007 ble han hentet av Martin Andresen til Vålerenga fotball som offensiv trener, et engasjement som varte i to sesonger. Speight er i dag Spillerutvikler for Ull/Kisa fotball,årvoll IL og talentspeider for Sunderland AFC og hovedtrener for Moss To-Takt academy. https://web.archive.org/web/20131126175322/http://spillerutvikling.com/Moss_To-Takt_Academy/Forside.html

Kilder 
 Intervju hos Sprint Jeløy

Engelske fotballspillere
Engelske fotballtrenere
Fotballspillere for Sheffield United FC
Fotballspillere for Blackburn Rovers FC
Fotballspillere for Grimsby Town FC
Fotballspillere for Chester City FC
Fotballspillere for Moss FK
Fotballtrenere for Chester City FC
Fotballspillere for Sunndal Fotball
Fotballtrenere for Moss FK
Fotballtrenere for Sogndal Fotball
Personer fra City of Wakefield
Vålerenga Fotball
Fødsler i 1951
Utenlandske fotballtrenere i Norge